Publication: Magyar Közlöny
Issue: MK-2000-107 (Year: 2000, Number: 107)
Era: 1990-2004
Section: 3. Az Alkotmánybíróság álláspontja kialakításakor tekintettel volt arra a 26/1997. (IV. 25.) AB határozatban az
Paragraph Index: 375

3. Az Alkotmánybíróság álláspontja kialakításakor tekintettel volt arra a 26/1997. (IV. 25.) AB határozatban az önkormányzati rendeletalkotással szemben megfogalmazott lényeges követelményre is, miszerint a közszolgáltatások díjának az átalány-jellegtől a ténylegesen ellátott szolgáltatás értékéhez kell közelítenie (ABH 1997. 482, 485, 486.). Az Ör.1. támadott előírása azzal, hogy a használati melegvíz díjának összegét egyetlen tényezőhöz, a fűtött légtérfogat méretéhez köti, a szolgáltatás igénybevevőit megfosztja attól a lehetőségtől, hogy a tényleges melegvízfogyasztásnak megfelelően fizessék a díjat. Győr Megyei Jogú Város Önkormányzata tehát az átalánydíj rendeleti meghatározása során nem járt el kellő körültekintéssel és nem megfelelően érvényesítette az átalánydíj szolgáltatásarányos megállapításának követelményét. Az Alkotmánybíróság az Ör.1. vizsgált előírását — annak alkotmányellenességére tekintettel — e határozat rendelkező részében foglaltaknak megfelelően alkotmányellenesnek minősítette és megsemmisítette. Dr. Kiss László s. k., Dr. Kukorelli István s. k., alkotmánybíró alkotmánybíró Dr. Holló András s. k., előadó alkotmánybíró Alkotmánybírósági ügyszám: 211/B/1998/7. Az Alkotmánybíróság 40/2000. (X. 31.) AB határozata A MAGYAR KÖZTÁRSASÁG NEVÉBEN! Az Alkotmánybíróság önkormányzati rendelet alkotmányellenességének megállapítására és megsemmisítésére irányuló indítvány alapján meghozta a következő határozatot: Az Alkotmánybíróság megállapítja, hogy Fonyód Város Önkormányzata által alkotott Fonyód Város Önkormányzatának tulajdonában lévő lakások és helyiségek bérletéről

Source: https://magyarkozlony.hu/hivatalos-lapok/4bdefccd07f9ea206ea02addbe9712b03d809f91/dokumentumok/2d90eb3ee8237ec84b79e8265c1d44c55ac3a40a/letoltes